**národná rada slovenskej republiky**

IX. volebné obdobie

Číslo: KNR-VLPNM-0678/2024

**307a**

**Správa**

**Výboru Národnej rady Slovenskej republiky pre ľudské práva a národnostné menšiny o výsledku prerokovania výročnej správy o činnosti Ústavu pamäti národa za rok 2023 (tlač 307)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky správu gestorského výboru o výsledku prerokovania výročnej správy o činnosti Ústavu pamäti národa za rok 2023 (tlač 307).

Podpredseda Národnej rady Slovenskej republiky svojím rozhodnutím č. **357** z 28. mája 2024 pridelil predmetný návrh na prerokovanie Výboru Národnej rady SR pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

Výbor Národnej rady SR pre ľudské práva a národnostné menšiny o danej tlači rokoval na svojej 18. schôdzi dňa 19. júna 2024 a prijal uznesenie, ktorým predmetnú správu zobral na vedomie a rovnaký postup odporučil i Národnej rade SR.

Výbor Národnej rady SR pre ľudské práva a národnostné menšiny ako gestorský výbor k danej správe rokoval dňa 19. júna 2024, pričom plénu Národnej rady SR odporučil zobrať výročnú správu Ústavu pamäti národa za rok 2023 na vedomie a prijal uznesenie, ktorým schválil správu o prerokovaní uvedeného materiálu a poveril poslankyňu Zdenku Mačicovú vystúpiť na schôdzi pléna Národnej rady SR a predložiť návrh na uznesenie Národnej rady SR.

Prílohou tejto správy je i návrh na uznesenie Národnej rady Slovenskej republiky.

Lucia Plaváková v. r.

predsedníčka Výboru NR SR pre ľudské práva a národnostné menšiny

PRÍLOHA

N Á R O D N Á R A D A  S L O V E N S K E J R E P U B L I K Y

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh

**UZNESENIE**

**NÁRODNEJ RADY SLOVENSKEJ REPUBLIKY**

z ....... júna 2024

**k výročnej správe o činnosti Ústavu pamäti národa za rok 2023 (tlač 307)**

Národná rada Slovenskej republiky

**berie na vedomie**

výročnú správu o činnosti Ústavu pamäti národa za rok 2023 (tlač 307).